Ole Jacob Hansen Sørum

Ole Jacob Hansen Sørum (født 1844 på Hilton i Ullensaker, død 1904 i Lier) var en lærer, forlikskommissær, medlem av anleggsstyret for Lierbanen, stortingsmann 1883–88, medlem av herredstyret fra 1873 og ordfører i Lier kommune 1884–87. Han var gift med Marthe Reiersdatter Rød (født 1850 på Øvre Rød, død 1892). Sammen fikk de barna: Harald, Borghild, Reidar, Asbjørn, Lina, Olaf og Marte. Han hadde I 1873 kjøpt han gårdsbruket Bakke-Meren (bnr. 19) og ervervet også bnr. 17 av Bakke-Meren. I 1891 solgte han bruket til Ellef Nilsen Mehren (1867–1891) og Martin Nilsen Mehren (1870–1899). Sørum stiftet i 1880 Lier Venstreforening. Sørum var også Frogners første skolestyreformann i 1890. Etter hans bortgang ble det reist en minnestein med bronserelieff på graven.

Referanser 

Ordførere i Lier
Personer fra Ullensaker kommune